
Uznesenie Okresný súd Michalovce v právnej veci A. B., nar. XX.XX.XXXX , trvale bytom C. XX, D. , t.č. umiestnenej v Psychiatrickej nemocnici Michalovce, n.o., Areál Psychiatrickej nemocnice, E., XXX XX F., v konaní o prípustnosti prevzatia do zdravotníckeho zariadenia, takto rozhodol: P r e v z a t i e A. B., nar. XX.XX.XXXX do zdravotníckeho zariadenia Psychiatrickej nemocnice Michalovce, n.o. dňa 10.1.2026 bolo p r í p u s t n é . odôvodnenie: 1./ Psychiatrická nemocnica Michalovce, n.o., písomným podaním doručeným súdu dňa 12.1.2026 oznámila, že dňa 10.1.2026 prevzala do svojho zariadenia A. B. , nar. XX.XX.XXXX, bez jej súhlasu. 2./ Uznesením č. k. 29Pu/2/2026-4 zo dňa 13.1.2026 súd začal konanie o prípustnosti prevzatia A. B., nar. XX.XX.XXXX do zdravotníckeho zariadenia. 3./ Súd vykonal vo veci dokazovanie vyžiadaním stanoviska od ošetrujúceho lekára, oboznámením sa so zdravotnou dokumentáciou umiestnenej a výsluchom umiestnenej. 4./ Z výpovede ošetrujúceho lekára umiestnenej F. F. E. bolo zistené, že ide o pacientku, u ktorej sa jedná o o opakovanú hospitalizáciu na psychiatrickom oddelení, naposledy v decembri 2025. Pacientka bola na oddelenie privezená RZP . Neužíva lieky, je nekľudná fajčí jeden balíček cigariet.. Má bludnú predstavu v myslení. V byte sedí, nespolupracuje. Je pokojná. Pacientka už pri prijatí odmietla súhlas s hospitalizáciou/. 5./ Pri prijatí pacientky v popredí klinického obrazu : paranoidná bludnáprodukcia, anozognozia, noncompliance liečba. 6./ K aktuálnemu stavu umiestnenej ošetrujúci lekár uviedol, že naďalej má paranoidné predstavy v myslení, že jej manžel dáva lieky. V prípade predčasného prepustenia z ústavnej starostlivosti môže byť nebezpečná pre seba a okolie. Pacientke sú podávané antipsychotiká, antixiolytiká jej liečba zatiaľ nie je ukončená. 7./ Súd sa oboznámil so zdravotnou dokumentáciou umiestnenej , z ktorej zistil, že u menovanej sa jedná o závažné duševné ochorenie s diagnózou F 20.2 paranoidná schizofrénia F06.2 organická porucha s bludmi
8./ Umiestnená A. B., nar. XX.XX.XXXX vo svojej výpovedi uviedla, že je tu nasilu. Doma spala, manžel jej dal lieky, spala do 8. hod. Dcéra jej nadávkovala lieky, robí sestričku. Manžel jej dával lieky do jedla. Išla si urobiť kávu. Policajti ju priviezli spolu s RZP. Spálila to čo, mala. Vyháňala manžela. Viackrát bola tu hospitalizovaná. Pred sviatkami tu bola. Navštevuje F. G.. Priviezla ju RZP a polícia. Cíti sa výborne. Chce ísť domov. Nemôže fajčiť. Ťažšie sa jej dýcha. 9./ Podľa § 262 ods. 1 Civilného mimosporového poriadku, súd rozhodne o prípustnosti prevzatia do zdravotníckeho zariadenia uznesením bez nariadenia pojednávania. 10./ Podľa § 263 Civilného mimosporového poriadku, zdravotnícke zariadenie umiestneného okamžite prepustí, ak súd rozhodol, že prevzatie do zdravotníckeho zariadenia bolo neprípustné. 11./ Podľa § 264 Civilného mimosporového poriadku, zdravotnícke zariadenie je vždy oprávnené umiestneného prepustiť, a to aj keď súd rozhodol, že prevzatie do zdravotníckeho zariadenia bolo prípustné. 12./ Súd vykonaným dokazovaním dospel k záveru, že zdravotný a psychický stav umiestnenej pacientky je taký, že pacientka nedokáže posúdiť v akom stave je, v dôsledku čoho, vzhľadom na duševnú poruchu, ktorá je u nej diagnostikovaná, ohrozuje svoje zdravie a svoje okolie a preto súd podľa § 262 ods. 1 Civilného mimosporového poriadku rozhodol tak, ako je to uvedené výrokovej časti tohto uznesenia, že prevzatie umiestnenej A. B., nar. XX.XX.XXXX do zdravotníckeho zariadenia bolo prípustné. Súd sa pri rozhodovaní oprel predovšetkým o odborné posúdenie zdravotného a psychického stavu umiestnenej jej ošetrujúcim lekárom. 13./ O prípustnosti ďalšieho držania umiestneného v zdravotníckom zariadení bez jeho výslovného súhlasu súd rozhodne osobitným rozhodnutím podľa ustanovenia § 265 a nasledujúcich Civilného mimosporového poriadku. 14./ Podľa § 264 Civilného mimosporového poriadku zdravotnícke zariadenie je vždy oprávnené umiestneného prepustiť, a to aj keď súd rozhodol, že prevzatie do zdravotníckeho zariadenia bolo prípustné. 15. / Po prepustení umiestnenej do domáceho prostredia je Psychiatrická nemocnica Michalovce povinná doručiť tunajšiemu súdu prepúšťaciu správu umiestnenej. Poučenie: Proti tomuto uzneseniu možno podať odvolanie v lehote do 15 dní odo dňa jeho doručenia na Krajský súd v Prešove, prostredníctvom tunajšieho súdu.

